### Beslutning

Fremsendes til Teknisk Udvalg til behandling i henhold til beslutning i byrådets møde den 22. januar 2020.

Endelig vedtagelse af forslag til Planstrategi 2019 og besvarelse af indkomne høringsbidrag.

### Resumé

Forslag til Planstrategi 2019 ”Klog vækst frem mod 2050– Fokus på udvalgte temaer” viderefører den overordnede strategi for byudviklingen, der blev fastlagt med Planstrategi 2015 og Kommuneplan 2017. Samtidig lægger forslaget op til en delvis revision af kommuneplanen via 10 temaplaner.

Under den offentlige høring om forslag til Planstrategi 2019 indkom 31 høringsbidrag.

Der er ikke indkommet høringsbidrag, der sætter spørgsmålstegn ved den foreslåede revision af kommuneplanen via temaplaner. Der er dog flere, som udtrykker kritik af strategien om klog vækst eller kritik af den måde, som strategien implementeres på i det daglige. Det gælder særligt i forhold til manglende bevarelse af kulturmiljøer, manglende bevarelse og etablering af grønne områder samt manglende etablering af idræts- og fritidsanlæg i forbindelse med byudvikling.

Det anbefales, at strategien vedtages endeligt med en række justeringer. Det foreslås blandt andet, at indsatsen med at sikre arealer til offentlige formål fremhæves, at der indføjes et afsnit om ny politik for arkitektur og bykvalitet, samt at det tydeliggøres, at byudviklingen ikke kun skal finde sted i [adresse].

Endvidere forslås det, at Grundvandsredegørelsen udgår som byrådsbehandlet temaplan, da redegørelsen ikke medfører ændringer i områdeudlæg eller områdeudpegninger og primært fokuserer på intern administrationspraksis.

En række høringsbidrag knytter sig til arbejdet med de temaplaner, som byrådet har iværksat med henblik på revision af kommuneplanen, herunder Arealer til alle boligtyper, En grønnere by med mere blåt, Landskabet, Sammenhængende naturområder, Omstilling til grøn energi samt Erhvervstemaplanen. Disse høringsbidrag foreslås inddraget og vurderet i arbejdet med de relevante temaplaner.

### Indstilling

At 1) Planstrategi 2019 vedtages endeligt med ændringer som beskrevet i afsnit 5.

At 2) De indkomne høringsbidrag besvares i overensstemmelse med Bilag 2.

### Sagens forløb

09-01-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 13-01-2020 Magistraten

Fremsendes til [adresse] med bemærkning, at Magistraten i mødet den 13. januar 2020 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 28. november 2020.

Bente Mathiasen tog forbehold.

 22-01-2020 [adresse]
Fremsendes til Teknisk Udvalg til behandling i henhold til beslutning i byrådets møde den 22. januar 2020.
 24-02-2020 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 11-03-2020 Aarhus Byråd

Malou Schmidt og Magistratsafdelingen for Teknik og Miljø med bemærkning, at byrådet i sit møde den 11. marts 2020 har vedtaget Magistratens indstilling i overensstemmelse med erklæring fra Teknisk Udvalg af 24. februar 2020.

Dansk Folkepartis byrådsgruppe kunne tiltræde indstillingen, men tog forbehold for vækstmålet og fortætningsstrategien inden for [adresse].